《赠柳秀才三首 其一》
宋代·刘弇

应被功名误一身，卜居归就水云耕。诗题招隐同谁和，赋奏閒居独自成。

三径蓬蒿贫处士，五车经史富书生。几回醉后颠狂甚，便拟骑鲸上太清。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。